
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E


Trgovački sud u Zadru, OIB:39670464653, po sutkinji Ani Markač, u skraćenom stečajnom postupku nad dužnikom ĆATIĆ d.o.o., OIB:33360332893 sa sjedištem u Ulici Gradišćanskih Hrvata 16, Zadar, postupajući po čl. 433. Stečajnog zakona (Narodne novine broj 71/15), dana 16. rujna 2016.,

r i j e š i o  j e

            Obustavlja se skraćeni stečajni postupak nad dužnikom ĆATIĆ d.o.o., OIB:33360332893 sa sjedištem u Ulici Gradišćanskih Hrvata 16, Zadar.

Obrazloženje

Postupajući po zahtjevu Financijske agencije, RC Split, Podružnica Zadar od 27. svibnja 2016., oglasom ovog Suda od 27. lipnja 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnijela je Republika Hrvatska, Ministarstvo financija, Porezna uprava, Područni ured Dalmacija, zastupana po Županijskom državnom odvjetništvu u Zadru, navodeći da ima tražbinu prema dužniku u iznosu od 44.130,09 kn, a što da je razvidno iz ovjerenog stanja računa poreznog obveznika Ministarstva financija-Porezne uprave na dan 27. lipnja 2016. 
Kako nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer Republika Hrvatska, Ministarstvo financija, Porezna uprava, Područni ured Dalmacija podnijela prijedlog za otvaranje stečajnog postupka nad ovim dužnikom, pri čemu je ista učinila vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 16. rujna 2016.   

						Sutkinja
								Ana Markač


UPUTA O PRAVNOM LIJEKU:  
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (dva) istovjetna primjerka, a o istoj odlučuje Visoki trgovački sud Republike Hrvatske. 






Dostaviti: 
· FINA
· stečajnom dužniku 
· RH po ŽDO-u u Zadru
· e-oglasna ploča
· u spis
· nakon pravomoćnosti rješenja spis dostaviti u Referadu 2

